wickkiey/tamil-wikipedia-markdown huggingface dataset:
# ஐயம்பாளையம் ஆசிரியர் வீரப்பன்

**ஐயம்பாளையம் ஆசிரியர் வீரப்பன்** (1938-1965) என்று அறியப்படும் ஆசிரியர் வீரப்பன், இந்தியாவில் நடுவண் அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின்போது தீக்குளித்து உயிர்விட்ட போராளி ஆவார்.  

## வாழ்க்கை
இவர் 1938இல் திருச்சிராப்பள்ளி மாவட்டத்தின், குளித்தலை அருகே உள்ள ப. உடையாம்பட்டி என்னும் ஊரில் பிறந்தவர். 1952இல் ஈ.எஸ்.எல்.சி தேர்ச்சி பெற்றார். 1955இல் தன் அண்ணன் நல்லகருப்பன் முயற்சியால் ஆசிரியர் பயிற்சி முடித்து, ஹையர் கிரேடு ஆசிரியராகத் தேர்ச்சிபெற்று, வேலை பார்த்துக் கொண்டே செகண்டரி கிரேடு ஆசிரியர் தேர்ச்சி பெற்றார். 1962ஆம் ஆண்டு முதல் பல்வேறு ஊர்களில் ஆசிரியராகப் பணியாற்றியபின் க. ஐயம்பாளையத்தில் நடுநிலைப் பள்ளி தலைமை ஆசிரியராகப் பணியாற்றினார். பள்ளி நேரம் போகத் தன் தமிழ் மொழிப் புலமையை வளர்த்துக் கொள்ளவும், கரூர், திருச்சி, குளித்தலை போன்ற பகுதிகளில் நடக்கும் தி.மு.க பொதுக்கூட்டங்களுக்கும் சென்று வந்தார். இளைஞர்களை ஊக்குவித்து இளைஞர் மன்றங்களைத் தொடங்கச்செய்து திராவிட இயக்க ஏடுகளை இளைஞர்களைப் படிக்க வைத்து வந்தார். மாணவர்களுக்குத் தமிழின் பெருமையைப் பற்றிப் பாடங்களை நடத்தி வந்தார்.  

## இந்தித் திணிப்பை எதிர்த்து போராட்டம்
ஜனவரி 26, 1965 முதல் இந்தி மட்டுமே ஆட்சி மொழி எனும் சட்டத்தை அமல்படுத்த நடுவணரசு தயாராகி வந்தது. தலைமையாசிரியரான வீரப்பனே மாணவர்களைத் திரட்டி இந்தி எதிர்ப்பு ஊர்வலங்களை நடத்தினார். இந்தித் திணிப்பை கண்டித்து பல்வேறு வகையில் இந்தி எதிர்ப்பு போரில் உயிர் நீத்த தியாகிகளின் செய்திகள் இதழ்களில் வந்தவண்ணம் இருந்தன. இந்தப் போர் முறை ஆசிரியர் வீரப்பனை என்னவோ செய்தது.  

இந்தியைத் திணிக்க விரும்பும் அரசிடம் வேலை செய்யக்கூடாது என்று முடிவெடுத்து வீரப்பன், அப்போதைய முதலமைச்சர் பக்தவத்சலம், பிரதமர் லால் பகதூர் சாஸ்திரி ஆகியோருக்குக் கண்டனக் கடிதங்களும், அண்ணா, கலைஞர் போன்றோர்க்கு தமிழைக் காக்க முயற்சி செய்யுங்கள் என்று வேண்டுகோள் கடிதங்களும் எழுதி, அவற்றை 10.2.1965 அன்று அஞ்சலில் அனுப்பிவிட்டு அதைத் தன் நாட்குறிப்பில் எழுதினார்.  

## தீக்குளிப்பு
11.2.1965 அன்று தூக்க மாத்திரைகளைச் சாப்பிட்டுவிட்டு தன் உடையோடு மேலும் பல வேட்டிகளை உடம்பில் சுற்றி, மண்ணெண்ணெயை ஊற்றிக்கொண்டு தீயிட்டுக் கொண்டார். தீயைக்கண்டு அணைக்க வந்தவர்களைப் பார்த்து, "என்னைக் காப்பாற்ற முயற்சிக்காதீர்கள், தூக்க மாத்திரைகளையும் அதிகமாகச் சாப்பிட்டுள்ளேன் எனவே என்னைக் காப்பாற்ற முடியாது, என் நாட்குறிப்பில் எல்லாவற்றையும் எழுதியுள்ளேன்" என்று சத்தம் போட்டார். காக்கும் முயற்சி பலனின்றி இறந்தார் அப்போது அவருக்கு வயது 27, திருமணம் செய்திருக்கவில்லை.  

## இதனையும் காண்க
இந்தித் திணிப்பு எதிர்ப்புப் போராட்டம்
# நல்ல உரைநடை எழுத வேண்டுமா? (நூல்)



**நல்ல உரைநடை எழுத வேண்டுமா?** என்பது பேராசிரியர் மா. நன்னன் எழுதிய நூல் ஆகும். இது இரண்டு தொகுதிகளாக வெளிவந்துள்ளது. 1900 பக்கங்கள் கொண்ட இந்நூல் நான்காம் வியல் பதிப்பைக் கண்டுள்ளது.  

## நோக்கம்

தமிழைத் தமிழாக்க வேண்டும் என்பது இந்நூலாசிரியரின் ஆவல். இற்றைக் காலத்தில் தமிழ் உரைநடை தள்ளாடிச் செல்வதாலும், தமிழ் மரபிலிருந்து விலகிப் போவதாலும், அப் போக்குகளைத் தடுத்து நல்ல தடத்தில் கொண்டு செலுத்துவதே இந்நூலின் நோக்கம் என்று பேராசிரியர் நன்னன் தம் முகவுரையில் சொல்கிறார். தமிழ் மொழியின் ஒட்பமும் நுட்பமும் சிதைக்கப் படுகின்றன என்றும் ஆங்கில மொழியின் கலப்பும் செல்வாக்கும் தமிழ் உரைநடையில் ஊடுருவி தமிழ் மரபின் கட்டுக்கோப்பைக் குலைத்து வருகின்றன என்றும் இவ்விழி நிலையைச் சரிசெய்யும் நோக்கில் இந்நூல் ஆக்கப் பெற்றுள்ளது என்றும் கூறுகிறார். தக்க இடத்தில தக்க சொல்லைக் கையாளவேண்டும் என்று வலியுறுத்துகிறார்.  

## நூல் அடக்கம்

நல்ல உரைநடை எழுத வேண்டுமா? என்னும் இந்த நூலில் 6652 துளக்கங்கள் துலக்கப்படுகின்றன. அவை கிளவியாக்கம் தொடராக்கம்  
என இரு வகைகளாக வகுக்கப்பட்டுள்ளன. கிளவியாக்கம் தனிமொழி, தொடர்மொழி, சரியன்று;சரி என மூன்று வகைப்படும். கிளவியாக்கம் என்னும் பகுதியில் மட்டும் 2408 துளக்கங்கள் துலக்கப்படுகின்றன. துளக்கம் என்பது ஐயம், தடுமாற்றம், திரிபுகள் எனப் பொருள்படும். துலக்கம் என்பது விளக்கம் ஆகும். தொடராக்கத்தில் 4244 துளக்கங்கள் விளக்கப் பட்டுள்ளன.  

## நூலிலிருந்து சில கருத்துகள்

- முகவுரை முன்னுரை ஆகிய இரண்டும் ஒரே பொருளன என்று பரவலாகக் கருதிக் கொண்டிருக்கும் இக்காலத்தில் இவ்விரண்டும் பொருளில் வேறுபடுகின்றன என்பது இந்நூலில் விளக்கப் படுகின்றன. முகவுரை என்பது நூலின் முகத்தே உரைக்கப் படுவது. முன்னுரை என்பது நூலின் முன்னே சொல்லப்படுவது.
- முதலிய, ஆகிய, என்பன, போன்றன உள்ளிட்ட எனும் இணைப்புச் சொற்கள் சிறப்புத் தகுதி அறிந்து ஆளப்படவேண்டும்.
- ஓய்வு நேரம் என்பது வேலை செய்து களைத்துப் போய் இளைப்பாறும் நேரம்: ஒழிவு நேரம் என்பது எந்த வேலையும் இல்லாமல் வாளாவிருக்கும் நேரம்.
- ஐநூறு என்பது தவறு; ஐந்நூறு என்பதே சரி.
- ஒடித்தல், முறித்தல், பிளத்தல் ஆகிய சொற்களை அவற்றின் பொருள் அறிந்து தக்கவாறு பயன்படுத்தல் வேண்டும.
- யானைக் குட்டி என்பதற்கும் குட்டி யானை என்பதற்கும் பொருள் வேறுபாடு உள்ளது.
- தரமில் சிறந்தது நிசாம் பாக்கு என்பது தவறு; தரத்தில் சிறந்தது என்பதே சரி. தரமில் என்பது தரமற்றது ஆகும்
- வரன் முறை என்பது வருகின்ற முறை; வரைமுறை என்பது எல்லை வகுக்கப்பட்ட முறை.
- தலைமை அமைச்சர் மோதி ஒரு நாள் பயணமாகச் சென்னைக்கு வந்தார் என்று எழுதுவதும், பேச்சு வார்த்தை நடத்தினர் என்பதும், சுத்திகரிப்புச் செய்யப்பட்டது என்று கூறுவதும், ஓய்வு எடுத்துக் கொள்ளுதல், மருந்து எடுத்துக் கொள்ளுதல், உணவு எடுத்துக் கொள்ளுதல் என்று எழுதுவதும் ஆங்கிலச் செல்வாக்கினால் ஏற்பட்ட திரிபுகள் ஆகும்.
- தொகுத்தல், பகுத்தல், வகுத்தல் ஆகிய சொற்களின் நுண்ணிய பொருள் வேறுபாடுகளை அறிந்துகொள்ளல் நல்லது.
- கழிவிடம் என்பது கழிவுப் பொருள்கள் கிடக்கும் இடம்; கழிப்பிடம் அல்லது கழிப்பறை என்பது மலம், சிறுநீர் கழிக்குமிடம்
- மாவடு என்றும், பலா மூசு என்றும், குரும்பை என்றும் சரியாக வழங்க வேண்டும்.

## சிறப்புக் குறிப்புகள்

நல்ல உரைநடை எழுத வேண்டுமா? என்னும் இந்த நூலில் அட்டவணை ஒன்று காட்டப் பட்டுள்ளது. இவ்வட்டவணையில் ஒவ்வொரு பகுப்பின் பக்கங்களின் எண்கள் கொடுக்கப்பட்டுள்ளன.  

இப்பதிப்பின் கூடுதல் சிறப்பாக அமைந்திருப்பது 'இது இது இங்கே இங்கே உள்ளது' என்னும் பகுதியாகும். இந்த நூலைப் படிப்போருக்கு அகர முதலி போல பயன்படவேண்டும் என்னும் நோக்கில் இப்பகுதி உருவாக்கப்பட்டுள்ளது.
# லூசி



**லூசி** 2014ஆம் ஆண்டு திரைக்குவந்த பிரான்ஸ் நாட்டு அதிரடித்திரைப்படம் ஆகும். இந்த திரைப்படத்தை லுக் பெசோன் என்பவர் இயக்க, ஸ்கார்லெட் ஜோஹான்சன், மார்கன் ஃபிரீமன் உள்ளிட்ட பலர் நடித்துள்ளார்கள்.  

## நடிகர்களின் நடிப்பு
லூசி கதாபாத்திரத்தில் நடித்திருக்கும் சாகச நாயகி ஸ்கார்லெட் ஜோஹன்ஸனுக்கு படத்தில் நடிப்புக்கு தீனி போடும் கதாபாத்திரம். லூசியாக அந்த கதாபாத்திரமாகவே வாழ்ந்திருக்கிறார். தாதாவிடம் மாட்டிக்கொள்ளும் அப்பாவி பெண்ணாக அவர் படும் அவஸ்தைகள் ரசிக்க வைக்கிறது.  

## வெளியீடு
இந்த திரைப்படம் ஜூலை 25, 2014ஆம் ஆண்டு வெளியானது.
# மேலக்கொட்டையூர் நவநீதகிருஷ்ணன் கோயில்


| புராண_பெயர் = ஹேரண்டபுரம்  
| தேவநாகரி =  
| சமசுகிருதம் =  
| ஆங்கிலம் =  
| மராத்தி =  
| வங்காளம் =  
| சீனம் =  
| மலாய் =  
| வரிவடிவம் =  

| ஊர் =மேலக்கொட்டையூர்  
| மாவட்டம் = கும்பகோணம்  
| மாநிலம் = தமிழ்நாடு  
| நாடு = இந்தியா  

| மூலவர் =ஸ்ரீ ருக்மிணி, சத்யபாமா சமேத நவநீதகிருஷ்ணன்  
| உற்சவர் =  
| தாயார் =  
| உற்சவர்_தாயார் =  
| விருட்சம் =  
| தீர்த்தம் =  
| ஆகமம் =  
| திருவிழாக்கள் =  
| பிரத்யட்சம் =  

| பாடல்_வகை =  
| பாடியவர்கள் =  

| கட்டடக்கலை =  
| விமானம் =  
| கோயில்கள் =  
| மலைகள் =  
| நினைவுச்சின்னங்கள் =  
| கல்வெட்டுகள் =  

| தொன்மை =புராதனக் கோயில்  
| நிறுவிய_நாள் =  
| கட்டப்பட்ட_நாள் =  
| அமைத்தவர் =  
| கலைஞர் =  
| அறக்கட்டளை =  
| வலைதளம் =  
| தொலைபேசி =0435-2480975, 9600637782  

குடந்தை ஆராவமுதன், ஸ்ரீஜெயந்தி உற்சவத்தன்று, உறியடி உற்சவத்திற்காக இத்திருக்கோயிலுக்கு எழுந்தருளுவது முந்தைய வழக்கம்.
# பவித்ரா (திரைப்படம்)



**பவித்ரா** 1994ல் வெளிவந்த தமிழ்த் திரைப்படமாகும். இதில் அஜித்குமார் கதாநாயகனாக நடித்துள்ளார்; ஏ. ஆர். ரகுமான் இசை அமைத்துள்ளார் மற்றும் பாடல்களை வைரமுத்து எழுதியுள்ளார். இப்படத்தை கே. சுபாஷ் இயக்கினார். சமஸ்கிருதத்தில் *பவித்ரா* என்றால் *தூய்மை* என்று பொருள்படும். இப்படம் வணிகரீதியாக தோல்வியடைந்தது.  

## நடிகர்கள்
- ராதிகா - பவித்ரா
- அஜித் குமார் - அசோக்
- நாசர் - ரகு
- கீர்த்தனா - சித்ரா
- எஸ். எஸ். சந்திரன்
- வடிவேலு
- கோவை சரளா
- டிஸ்கோ சாந்தி

## பாடல்கள்

| **எண்** | **பாடல்** | **பாடகர்கள்** | நேரம் |  |
| --- | --- | --- | --- | --- |
| 1 | *செவ்வானம் சின்ன பெண்* | மனோ, எஸ். பி. பாலசுப்பிரமணியம், பல்லவி | 3:47 |  |
| 2 | *ஈச்சம்பழம்* | சாகுல் ஹமிது, சித்ரா | 4:59 |  |
| 3 | *உயிரும் நீயே* | உன்னிகிருஷ்ணன் | 5.25 |  |
| 4 | *மொட்டு விடாத* | சுவர்ணலதா | 4.36 |  |
| 5 | *அழகு நிலவே* | சித்ரா | 5.23 | } |

## விருதுகள்
- 1994 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) கிடைத்தது.
# ஸ்கார்லெட் ஜோஹான்சன்



**இசுகார்லெட் இங்க்ரிட் ஜோஹன்சன்** (பிறப்பு: நவம்பர் 22, 1984) என்பவர் அமெரிக்க நாட்டு நடிகை மற்றும் பாடகி ஆவார். இவர் 2018 மற்றும் 2019 இல் உலகின் அதிக சம்பளம் வாங்கும் நடிகையாக இருந்தார், மேலும் போர்ப்ஸ் பத்திரிகையால் வெளியிட்ட பிரபல 100 பட்டியலில் பல முறை இடம்பெற்றுள்ளார். இவரது படங்கள் உலகளவில் $14.3 பில்லியனுக்கும் மேல் வசூல் செய்தன மற்றும் இவர் எல்லா காலத்திலும் அதிக வசூல் செய்த வசூல் நட்சத்திர வரிசையில் ஒன்பதாவது இடம் ஆகும்.  

இவரின் நடிப்புத்திறனுக்காக இரண்டு அகாதமி விருதுகள் மற்றும் ஐந்து கோல்டன் குளோப் விருதுகளுக்கான பரிந்துரைகளும், டோனி விருது மற்றும் பிரித்தானிய அகாடமி திரைப்பட விருதுகள் உட்பட பல்வேறு விருதுகளும் பாராட்டுகளும் பெற்றார்.  

இவர் 1994 ஆம் ஆண்டு ஒரு குழந்தை நட்சத்திரமாக 'நோர்த்' என்ற திரைப்படம் மூலமாக நடிப்புத்துறைக்கு அறிமுகமானார். அதை தொடர்ந்து மேன்னி & லியோ (1996), கோஸ்ட் வேர்ல்ட் (2001) போன்ற திரைப்படங்களில் நடித்தார். இவர் 2003 இல் சோபியா கொப்போலாவின் லாஸ்ட் இன் ட்ரான்ஸ்லேஷன் என்ற படத்தில் வயது வந்தோருக்கான வேடத்தில் நடித்தார், இது அவருக்கு சிறந்த நடிகைக்கான பாஃப்டா விருதை பெற்றுக்கொடுத்தது.  

2010 ஆம் ஆண்டு முதல் மார்வெல் திரைப் பிரபஞ்சத் திரைப்படங்களான அயன் மேன் 2, தி அவெஞ்சர்ஸ் (2012), கேப்டன் அமெரிக்கா: த வின்றர் சோல்யர் (2014), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019), பிளாக் விடோவ் (2021) போன்ற படங்களில் பிளாக் விடோவ் என்ற கதாபாத்திரத்தில் நடித்துள்ளார்.
# வார்ப்புரு:War



| list1name = eras  
| list1title = வரலாறு  
| list1 =  
- வரலாற்றுக்குமுன்
- பண்டைக்காலம்
- நடுக்காலம்
- தொடக்க நவீனகாலம்
- தொழில்
- நவீனம்
- நாலாம்-தலைமுறைப் போர்
| list2name = battlespace  
| list2title = போர்வெளி  
| list2 =  
- [[வான் போர்|வான்]
- தகவல்
- தரை
- கடல்
- விண்வெளி

| list3name = weapons  
| list3title = ஆயுதங்கள்  
| list3 =  
- [[Armoured warfare|]]
- கனரக ஆயுதம்
- உயிரியல்
- குதிரைப் படை
- மரபுப் போர்முறை
- வேதியியல்
- இணையவெளி
- மின்னணுப் போர்முறை
- காலாட்படை
- அணுப் போர்முறை
- உளவியல்
- மரபுசாராப் போர்முறை

| list4name = உத்திகள்  
| list4title = உத்திகள்  
| list4 =  
- Aerial
- சண்டை
- காலாட்படை
- Charge
- Cover
- பதில் தாக்குதல்
- பயங்கரவாத எதிர்ப்பு
- தற்காப்புப் போர்
- கரந்துறை போர்முறை
- Morale
- முற்றுகை
- உத்திசார் நோக்கம்
- பதுங்குகுழிப் போர்முறை

| list5name = operational  
| list5title = Operational  
| list5 =  
- *Blitzkrieg*
- Deep battle
- warfare
- Operational manoeuvre group

| list6name = strategy  
| list6title = Strategy  
| list6 =  
- Attrition
- Deception
- Defensive
- Offensive
- Counter-offensive
- Goal
- Naval

| list7name = grand strategy  
| list7title = Grand strategy  
| list7 =  
- Containment
- Economic warfare
- Limited war
- Military science
- Philosophy of war
- Strategic studies
- Total war

| list8name = organization  
| list8title = Organization  
| list8 =  
- Command and control
- Doctrine
- Education and training
- Engineers
- Intelligence
- Ranks
- Staff
- Technology and equipment

| list9name = logistics  
| list9title = Logistics  
| list9 =  
- Materiel
- Supply chain management

| list10name = related  
| list10title = Related  
| list10 =  
- Asymmetric warfare
- Cold war
- Mercenary
- Military campaign
- Military operation
- Network-centric warfare
- Operations research
- Principles of war
- Proxy war
- Religious war
- Theater
- War crimes
- War film
- War novel

| list11name = lists  
| list11title = Lists  
| list11 =  
- Battles
- Operations
- Sieges
- Wars
- War crimes
- Weapons
- Writers

}}<noinclude>  

</noinclude>
# ஹர்ஷத் அரோரா



**ஹர்ஷத் அரோரா** (பிறப்பு: 3 செப்டம்பர், 1987) இவர் ஒரு இந்திய நாட்டு இந்தி மொழித் தொலைக்காட்சி நடிகர் ஆவார். இவர் 2013ஆம் ஆண்டு அலைபாயுதே என்ற தொடரின் மூலம் சின்னத்திரையில் அறிமுகமானார். இந்த தொடரில் நடித்ததற்காக சில தொலைக்காட்சி விருதுகளையும் வென்றார் என்பது குறிப்பிடத்தக்கது.
# ஹசரத் நிசாமுதீன் தொடருந்து நிலையம்



**ஹசரத் நிசாமுதீன் தொடருந்து நிலையம்** இந்தியத் தலைநகரான தில்லியில் உள்ளது. இது இந்திய ரயில்வேயின் வடக்கு இரயில்வே கோட்டத்தில் உள்ளது.  

## வண்டிகள்
இங்கிருந்து திருச்சூர், மும்பை, பெங்களூர், ஐதராபாத்து, விசாகப்பட்டினம், கொச்சி, திருவனந்தபுரம், கோயம்புத்தூர், செய்ப்பூர், புனே, ஜபல்பூர், கொல்லம், இந்தோர், குவாலியர், போப்பால், ஜான்சி, இலக்னோ, கன்னியாகுமரி, மதுரை, சென்னை உள்ளிட்ட ஊர்களுக்கு தொடர்வண்டிகள் இயக்கப்படுகின்றன.  

முக்கியமானவற்றை கீழே காண்க.  

- ஹசரத் நிசாமுதீன் - ஹபீப்கஞ்சு (போபால்) வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - ஜபல்பூர் வண்டி
- ஹசரத் நிசாமுதீன் - மும்பை சென்டிரல் வண்டி
- பாந்திரா முனையம் - ஹசரத் நிசாமுதீன் கரீப் ரத் விரைவுவண்டி
- ஹசரத் நிசாமுதீன் - பெங்களூர் (பெங்களூர் ராஜ்தானி விரைவுவண்டி)
- ஹசரத் நிசாமுதீன் - யஷ்வந்துபூர் (பெங்களூர்) (கர்நாடகா சம்பர்க் கிராந்தி விரைவுவண்டி)
- ஹசரத் நிசாமுதீன் - திருவனந்தபுரம் சென்ட்ரல் (திருவனந்தபுரம் ராஜ்தானி விரைவுவண்டி)
- ஹசரத் நிசாமுதீன் - சென்னை சென்டிரல் (சென்னை ராஜ்தானி விரைவுவண்டி)
- ஹசரத் நிசாமுதீன் - வாஸ்கோ-ட-காமா கோவா விரைவுவண்டி
- ஹசரத் நிசாமுதீன் - செகந்திராபாத் (செகந்திராபாத் ராஜ்தானி விரைவுவண்டி)
- ஹசரத் நிசாமுதீன் - ஐதராபாத் டெக்கன், தட்சிண் விரைவுவண்டி
- ஹசரத் நிசாமுதீன் - இந்தூர் (இந்தூர் இண்டர்சிட்டி எக்ஸ்பிரஸ்
- ஹசரத் நிசாமுதீன் - ஜான்சி (தாஜ் விரைவுவண்டி)
- ஹசரத் நிசாமுதீன் - மைசூர் (சுவர்ண ஜெயந்தி விரைவுவண்டி)
- ஹசரத் நிசாமுதீன் - கோயம்புத்தூர் (கொங்கு விரைவுவண்டி)

## மேலும் பார்க்க
- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# ஹல்க் (திரைப்படம்)



**ஹல்க்** இது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் மற்றும் யுனிவர்சல் ஸ்டுடியோஸ் போன்ற நிறுவனங்கள் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  

அவி ஆராட், லாரி பிரான்கோ, கேல் அன்னே ஹர்ட், ஜேம்ஸ் ஸ்காமஸ் போன்றோர் தயாரிக்கும் இந்த திரைப்படத்தை ஆங் லீ என்பவர் இயக்க, எரிக் பனா, ஜெனிஃபர் கானலி, சாம் எலியட், ஜோஷ் லுகாஸ், நிக் நோல்டி போன்ற பலர் நடித்துள்ளார்கள்.  

இந்த திரைப்படம் ஜூன் 20, 2003 அன்று உலகம் முழுவதும் வெளியாகி, உலகளவில் $245 மில்லியனை வசூலித்தது. மற்றும் 2003 ஆம் ஆண்டில் அதிக வசூல் செய்த படங்களில் ஒன்றாகும். மார்வல் திரைப் பிரபஞ்சத்தின் இரண்டாவது படமாக தி இன்க்ரெடிபிள் ஹல்க் என்ற தலைப்பில் ஜூன் 13, 2008 அன்று வெளியிடப்பட்டது.
# ஹல்க் 2



**த இன்கிரிடிபில் ஹல்க்** என்பது 2008 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இது மார்வெல் காமிக்ஸ் புத்தகத்தின் வரைகதைகளில் தோன்றும் ஹல்க் என்ற கதாபாத்திரத்தை மையமாகக் கொண்டு மார்வெல் ஸ்டுடியோஸ் என்ற நிறுவனம் தயாரிக்க யுனிவர்சல் ஸ்டுடியோஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  

இது 2003 ஆம் ஆண்டு வெளியான ஹல்க் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இரண்டாவது திரைப்படமும் ஆகும். அவி ஆராட், கலே அன்னே ஹர்ட் மற்றும் கேவின் பிகே ஆகியோர் தயாரிக்கும் இந்த திரைப்படத்தை லூயிஸ் லெட்டரியர் என்பவர் இயக்க, எட்வர்டு நார்டன், லிவ் டைலர், டிம் ரோத், டிம் பிளேக் நெல்சன் மற்றும் வில்லியம் கேர்ட் போன்ற பலர் நடித்துள்ளார்கள்.  

த இன்கிரிடிபில் ஹல்க் என்ற படம் 8 ஜூன் 2008 அன்று கலிபோர்னியாவின் யுனிவர்சல் சிட்டியில் உள்ள கிப்சன் ஆம்பி திரையரங்கில் திரையிடப்பட்டது. மற்றும் 13 ஜூன் 2008 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் இரண்டாவது திரைப்படமாக வெளியானது. இந்த படம் உலகளவில் 264.8 மில்லியனை வசூலித்தது, இது மார்வல் திரைப் பிரபஞ்சத்தின் இன் மிகக் குறைந்த வசூல் படமாக அமைந்தது.  

## நடிகர்கள்
- எட்வர்டு நார்டன் - புரூஸ் பேனர் / ஹல்க்
- லிவ் டைலர் - பெட்டி ரோஸ்
- டிம் ரோத் - எமில் ப்ளான்ஸ்கி
- டிம் பிளேக் நெல்சன் - சாமுவேல் ஸ்டெர்ன்ஸ்
- வில்லியம் கேர்ட் - தாடியஸ் "தண்டர்போல்ட்" ரோஸ்

## தொடர்ச்சியான தொடர்கள்
# கருங்குழி லட்சுமி நாராயணப்பெருமாள் திருக்கோயில்


**கருங்குழி லட்சுமி நாராயணப்பெருமாள் திருக்கோயில்** கடலூர் மாவட்டம், வடலூர் அருகே உள்ள கருங்குழியில் அமைந்துள்ள பழைமையான திருக்கோயில்.  
ராமானுஜரால் வழிபடப்பெற்ற திருக்கோயில், வடலூர் வள்ளலார் ராமலிங்க அடிகள் திருவருட்பாவில் பாடிய திருத்தலம், விஜயநகர் மாமன்னர் அச்சுதப்ப நாயக்கரால் திருப்பணி செய்யப்பட்ட திருக்கோயில், மங்களாசாசனம் செய்யப்பட்ட (பாடப்பெற்ற) சிதம்பரம் ஸ்ரீ கோவிந்தராஜ பெருமான் திருக்கோயில் தாக்கப்பட்ட சமயம் அத்திருக்கோயில் உற்சவமூர்த்தி பாதுகாக்கப்பட்ட திருக்கோயில் எனப் பல விதங்களில் புகழ்பெற்ற திருக்கோயில்.  

## ராமானுஜர் தரிசனம் செய்தமை
ஒரு காலகட்டத்தில் சிதம்பரம் கோவிந்தராஜ பெருமாள் திருக்கோயில் இடிக்கப்பட்ட சமயம் உற்சவமூர்த்தியைப் பாதுகாக்க முயன்ற திருமால் அடியார்கள் கருங்குழி திருக்கோயிலுக்கு கொணர்ந்து பாதுகாத்து வந்தனர். பின்னர் இதனை அறிந்த ராமானுஜர் இப்பெருமாளைப் பெற்றுக்கொண்டு கள்ளக்குறிச்சி வழியே திருப்பதி அடைந்து அங்கு பிரதிஷ்டை செய்தார்.  

## வள்ளலார்
இத்தல பெருமாளிடம் பக்தி கொண்டவர் வள்ளலார். இதனாலேயே வடலூர் தைப்பூச திருவிழாவில் திருஅறை ஜோதி தரிசனத்திற்குச் செல்லும் போது இத்திருக்கோயில் தீபாராதனை கண்டபின்னரே சித்திவிளாக திருமாளிகைக்குச் செல்கிறார்.  
பாலு ரெட்டியார் எனும் செல்வந்தர் வயிற்றுவலியால் அவதிப்பட்ட சமயம் அவருக்கு திருநீறு வழங்கி வயிற்று வலியைப் போக்கியதற்காக வள்ளலாருக்கு அளித்த நிலத்தை வள்ளலார் இத்திருத்தலத்திற்கே அளித்தார்.  

## கல்யாண சீனிவாசன்
இத்திருத்தலத்தில் உள்ள ஸ்ரீனிவாசன், பாண்டவர்கள் வனவாச சமயம் நடந்து நடந்து புண்ணான திருப்பாதங்கள் கொண்ட கண்ணபிரானாக உள்ளார். இவர் கல்யாண சீனிவாசனாக திருமணத் தடை அகற்றுபவராகவும் உள்ளார்.  

## புனர்நிர்மாணம்
அச்சுதப்ப நாயக்கர் காலத்தில் ராஜகோபுரம் அமைக்க அஸ்திவாரம் எழுப்பப்பட்டு திருப்பணிகள் தொடராது நின்றுவிட்டன. சிதிலமடைந்த இத்திருக்கோயில் திருப்பணிகள் பக்தர்களால் செய்ய ஆரம்பிக்கப்பட்டது. இத்திருக்கோயிலுக்கு சொந்தமான சொத்துகள் ஏராளம் இருந்தும் அவை மற்றவர்கள் வசம் அகப்பட்டு விட்டதால் பக்தர்கள் மூலமாகவே தினசரி வழிபாடுகள் நடைபெறும் திருக்கோயில்.
# திருநாகை சவுந்தரராஜப்பெருமாள் கோயில்



**திருநாகை சௌந்தர்யராஜன் திருக்கோயில்** என்பது தமிழ்நாடு மாநிலத்தின் நாகப்பட்டினம் மாவட்டத்தில் அமைந்துள்ள 108 வைணவத் திருத்தலங்களில் 19-ஆவது திவ்யதேசம் ஆகும்.  

## தலவரலாறு
நான்கு யுகங்களிலும் வழிபடப்படும் தலம்.  
ஆதிசேஷன் தவம் புரிந்து பெருமாளின் சயனமாக ஏற்றுக்கொள்ளப்பட்ட திருத்தலம். ஆதிசேஷன் வழிபட்ட காரணத்தாலேயே இவ்வூர் நாகன்பட்டினம் என்றாகி, பின்னர் நாகப்பட்டினம் என மாறியது.  
திரேதாயுகத்தில் பூமாதேவி தவமிருந்த திருத்தலம், துவாபரயுகத்தில் மார்க்கண்டேயர் தவமிருந்த திருத்தலம்.  

## அமைப்பு

ராஜ கோபுரத்தைக் கடந்து உள்ளே செல்லும்போது பலி படமும், கொடி மரமும் உள்ளன. அடுத்து கருடாழ்வார் சன்னதி உள்ளது. கோயிலின் வலது புறம் கோயில் குளம் உள்ளது. கருவறையில் மூலவர் சௌந்தரராஜபெருமாள் நின்ற நிலையில் உள்ளார். மூலவர் சன்னதிக்கு முன்பாக முன்பாக உள்ள மண்டபத்தின் வாயிலில் இரு புறமும் துவார பாலகர்கள் உள்ளனர். அம்மண்டபத்தில் சௌந்தரராஜபெருமாள் கிடந்த திருக்கோலத்தில் உள்ளார். அடுத்து சேனை முதல்வர் சன்னதியும், ஆழ்வார் ஆச்சார்யன் சன்னதியும் உள்ளன. கருவறையைச் சுற்றியுள்ள உள் திருச்சுற்றில் ஓவியங்கள் வரையப்பட்டுள்ளன. திருச்சுற்றில் வைகுண்டநாதர் சன்னதி, சௌந்தரவள்ளித் தாயார் சன்னதி, சீனிவாசப்பெருமாள் சன்னதி, ஆண்டாள் சன்னதி, ராமர் சன்னதி, வீர ஆஞ்சநேயர் சன்னதி ஆகிய சன்னதிகள் உள்ளன. ஆண்டாள் சன்னதிக்கு முன்பாக கொடி மரம் உள்ளது.  

## பிரம்மாண்ட புராணம்
இத்திருத்தலம் குறித்த தகவல்கள் பிரம்மாண்ட புராணத்தின் உத்திர காண்டத்தில் 10 அத்தியாயங்களில் சௌந்திர ஆரண்ய மகிமை என்ற பெயரில் உள்ளன.  

## பேருந்து வசதி
இத்திருக்கோயில் அருகாக, மயிலாடுதுறையிலிருந்து நாகப்பட்டினம் செல்லும் பேருந்துகள் செல்கின்றன. சென்னையில் இருந்து வருகிறவர்கள் நாகப்பட்டினம் புதிய பேருந்து நிலையத்தில் இருந்து இறங்கி, வேளாங்கண்ணி அல்லது திருவாரூர் மார்க்கத்தில் செல்லும் நகரப்பேருந்தில் பயணம் செய்து வந்தால் 2 கி.மீ தொலைவிலுள்ள பெருமாள் கோவில் பேருந்து நிறுத்தத்தில் இறங்கினால் எதிர்ப்படுவது நம்பெருமாள் கோவில் ஆகும். கோயம்புத்தூர் மதுரை திருச்சி தஞ்சாவூர் மார்க்கத்தில் வருபவர்கள் பேருந்து பழைய பேருந்து நிலையம் வழியாக வந்தால் பழைய பேருந்து நிலையத்தின் முந்தைய நிறுத்தமான பெருமாள் கோவில் பேருந்து நிறுத்தத்தில் இறங்கலாம். பேருந்து புதிய பேருந்து நிலையத்திற்குச் சென்றால் கோட்டை வாசப்படி என்கிற பேருந்து நிறுத்தத்தில் இறங்கி அங்கிருந்து மிக அருகில் உள்ள கோயிலை 10 நிமிட நடை பயணத்தில் வந்தடையலாம்.
# நீள் தீவு


**நீள் தீவு** அல்லது **லாங் தீவு** (*Long Island*) ஐக்கிய அமெரிக்காவின் கிழக்கு மாநிலமான நியூயார்க் மாநிலத்திலுள்ள ஓர் தீவு ஆகும். நியூயார்க் துறைமுகத்திலிருந்து அத்திலாந்திக்குப் பெருங்கடலில் வடகிழக்காக நீண்டுள்ள இத்தீவில் நான்கு கவுன்ட்டிகள் அமைந்துள்ளன; இவை நியூயார்க் நகரத்தின் இரண்டு கவுன்ட்டிகளான கிங்சு,குயின்சும் (நியூ யார்க் நகரத்தின் மாவட்டங்களான புரூக்ளினும் குயின்சும்), பெரும்பாலும் புறநகர் பகுதிகளான நாசோ, சஃபோக் கவுன்ட்டிகளும் ஆகும். இந்த நான்கு கவுன்ட்டிகளுமே *நியூயார்க் பெருநகரப் பகுதி*யின் அங்கங்களாகும். பொதுவாக "லாங் ஐலாண்டு" என்று குறிப்பிடும்போது நாசோ, சஃபோக் கவுன்ட்டிகள் மட்டுமே கருத்தில் கொள்ளப்படுகின்றன. நீள் தீவின் வடக்கே *நீள்தீவு கடற்குடா* (லாங் ஐலாண்ட் சௌண்ட்) உள்ளது. இது கனெடிகட், றோட் தீவு மாநிலங்களிலிருந்து நீள்தீவை பிரிக்கிறது.  

## மேற்சான்றுகள்
# திருயிந்தளூர் பரிமள ரங்கநாதர் கோயில்


**திருஇந்தளூர் பரிமள ரங்கநாதர் திருக்கோயில்** ஆழ்வார்களால் பாடப்பெற்ற 108 வைணவத் திருத்தலங்களுள் 26வது திருத்தலம். இத்திருத்தலம் பஞ்சரங்க தலங்களில் ஒன்று. ஏகாதசி விரதம் சிறப்பு பெறக்காரணமாக அமைந்த திருத்தலம். எமனும், அம்பரீசனும் பெருமாளின் திருவடி வழிபாடு செய்கின்றனர். இக்கோயில் மயிலாடுதுறை மாவட்டம், மயிலாடுதுறை ஊராட்சி ஒன்றியத்தில் திருஇந்தளூர் எனும் சிற்றூரில் உள்ளது. இந்த ஊர் மயிலாடுதுறையில் இருந்து இரண்டு கி.மீ. தொலைவில் அமைந்துள்ளது.  

## கோயில் அமைப்பு
பரிமள ரங்கநாதர் கோயிலின் முன்புறத்தில் ஐந்து நிலை இராச கோபுரம் அமைந்துள்ளது. இந்த இராச கோபுரமானது 250 அடி நீளமும், 230 அடி அகலமும் கொண்டதாக உள்ளது. கோயிலின் வாயிலருகே சந்திர தீர்த்தம் உள்ளது. இங்கு சந்திரன் நீராடி சாப விமோச்சனம் பெற்றதாக தொன்மம் உள்ளது. கருவறையில் வீர சயன கோலத்தில் கிழக்கு பார்த்துப் பெருமாள் உள்ளார். பெருமாளின் முகத்தை சந்திரனும், திருவடிகளை சூரியனும், நாபிக் கமலத்தை பிரம்ம தேவரும் பூசிக்கின்றனர். தலையின் அருகே காவிரித் தாயாரும், காலருகே கங்கையும் வணங்கியபடி உள்ளனர். எமதருமனும், அம்பரீசனும் பெருமாளின் திருவடிகளை பூசித்தபடி உள்ளனர். பெருமாளின் திருமேனியானது 12 அடி நீளமும் 6 அடி அகலமும் கொண்டதாக பச்சைக் கல்லால் வடிக்கப்பட்டுள்ளது. பெருமாளின் சிலையில் பட்டு பீதாம்பரத்தின் மடிப்புகள், கை விரல் நகங்கள் என நுணுக்கமாக வடிக்கப்பட்டுள்ளது.  

## விழாக்கள்
சித்திரைத் திருநாளன்று பெருமாள் புறப்பாடு, ஆடி மாதத்தில் 10 நாட்கள் ஆண்டாள் ஆடிப்பூர உற்சவம், ஆவணி மாதத்தில் ஐந்து நாள் கண்ணன் புறப்பாடு, புரட்டாசி மாதத்தில் தாயாருக்கு நவராத்திரி உற்சவம், ஐப்பசியில் 10 நாள் துலா பிரம்மோற்சவம், மார்கழியில் 21 வைகுண்ட ஏகாதசி உற்சவும், தை முதல் நாளில் பொங்கல் உற்சவம், பங்குனியில் 10 நாள் தேர்த் திருவிழா போன்ற விழாக்கள் கோயிலில் ஆண்டு முழுவதும் கொண்டாடப்படுகின்றன.  

## மேலும் பார்க்க
- பஞ்சரங்க தலங்கள்
# வீரேந்திரநாத் சட்டோபாத்யாயா



**வீரேந்திரநாத் சட்டோபாத்யாயா** (ஆங்கிலம்:Virendranath Chattopadhyay, , 1880-1937) வங்காளத்தைச் சேர்ந்தவர்; பொதுவுடைமையாளர்; இந்தியாவில் ஆயுதப் புரட்சியை உருவாக்கி அதன் மூலமாக இந்திய விடுதலையைப் பெற விரும்பியவர். சாட்டோ என்று செல்லமாக இவரை அழைத்தனர். கவிக்குயில் சரோஜினி நாயுடு என்பாரின் தம்பி ஆவார்.  

## பிறப்பும் படிப்பும்

ஐதராபாத்தில் ஒரு வங்காளிக் குடும்பத்தில் பிறந்தார். வீரேந்திரநாத்தின் தந்தையார் (அகோரநாத் சட்டோபத்யாயா) ஐதராபாத் நிசாமின் கல்லூரியின் முதல்வராகப் பணி புரிந்த காரணத்தால் குடும்பம் ஐதராபாத்தில் வசித்தது.சென்னைப் பல்கலைக் கழகத்தில் மெட்ரிக்குலேசன் படிப்பும் கொல்கத்தா பல்கலைக் கழகத்தில் கலையும் படித்தார். 1902இல் ஆக்சுபோர்டு பல்கலைக் கழகத்தில் சேர்ந்தார். இந்தியன் சிவில் சர்வீசு கல்வியும் பின்னர் சட்டக் கல்வியும் பயின்றார். இவருக்குத் தமிழ், தெலுங்கு, உருது, இந்தி, பிரஞ்சு, ரசியன், செர்மன், ஆங்கிலம் ஆகியவற்றைப் பேசவும் எழுதவும் நன்றாகத் தெரிந்திருந்தது.  

லண்டனில் இந்தியா ஹவுஸில் விநாயக் தாமோதர் சாவர்க்கர், பிபின் சந்திர பால், வ.வே.சு.ஐயர் போன்றோரின் நட்பைப் பெற்றார்.  

1909 இல் தல்வார் என்னும் பெயரில் ஓரிதழை நடத்தினார். 1910 இல் வ.வே.சு.ஐயர், மாதவ் ராவ் ஆகியோருடன் பாரீசுக்குச் சென்றார். அங்கு பன்னாட்டு உழைப்பாளர்கள் சங்கத்தில் சேர்ந்தார்.1921 முதல் 1928 வரை ஆக்னசு ஸ்மேட்லி என்னும் பெண்ணுடன் வாழ்ந்தார்.  

## செருமனி வாழ்க்கை

1914 இல் உலகப் போரின் நெருக்கடியினால் செருமனிக்குப் பயணமானார். அங்கு தம் மீது ஐயம் ஏற்படாதவண்ணம் பல்கலைக் கழக மாணவராகப் பதிவு செய்து கொண்டார். ஆயுதங்கள் வாங்குவதற்கும் போராளிகளைத் தயார் செய்வதற்கும் முனைப்பாக இயங்கி வந்தார். பிரிட்டிசு உளவுத் துறை சாட்டோவைத் துரத்தியது. 1923இல் செருமனி பொதுவுடைமைக் கட்சியுடன் இணைந்து செயல்பட்டார்.  

## மாசுகோ வாழ்க்கை

1931-33 காலத்தில் இட்லருக்கு எதிரான நடவடிக்கைகளில் ஈடுபட்டார்.1932 முதல் மாசுகோவில் வாழ்ந்து வந்தார். பொதுவுடைமைக் கட்சியில் சேர்ந்து முழு ஈடுபாட்டுடன் செயல்பட்டார். 1937 இல் அவரைத் தேசத் துரோகி என்று ஸ்டாலின் அரசு அறிவித்தது  
அவருடன் மொத்தம் 184 பேர் கைதாகி இருந்தனர். சிறையில் இருந்த அத்தனைப் பேரும் சுட்டுக் கொல்லப்பட்டார்கள்.  

## நேருவின் நட்பு
1927 இல் பிரச்சல்சில் நிகழ்ந்த ஏகாதிபத்திய எதிர்ப்பு மாநாட்டில் நேரு கலந்து கொண்டபோது அவருடன் சாட்டோவும் உடன் சென்றார்.  
சவகர்லால் நேரு தம் வரலாற்றில் வீரேந்திரநாத் சட்டோபாத்யாயாவின் சந்திப்பைப் பற்றிப் புகழ்ந்து எழுதியுள்ளார். 1937 இல் சாட்டோவின் உடல் நலம் குறித்து உசாவி நேரு சாட்டோவிற்கு மடல் எழுதினார். எம்.என்.ராய் என்னும் புரட்சிப் பொதுவுடைமையாளரின் நட்புக்கும் அன்புக்கும் உரியவர் ஆனார்.  

## இதனையும் காண்க
- இந்து-ஜெர்மானிய சதி
- இந்திய விடுதலை இயக்கம்
# அயன் மேன் 2



**அயன் மேன் 2** என்பது 2010 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் அயன் மேன் என்ற கதாபாத்திரத்தை மையமாகக் கொண்டு ஜான் பெவ்ரோ என்பவர் இயக்க, மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  

இது 2008 இல் வெளியான அயன் மேன் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் மூன்றாவது திரைப்படமும் ஆகும். கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், ஸ்கார்லெட் ஜோஹான்சன், சாம் ராக்வெல், மிக்கி ரூர்கி  
மற்றும் சாமுவேல் எல். ஜாக்சன் போன்ற பலர் நடித்துள்ளார்கள்.  

அயர்ன் மேன் 2 என்ற படம் ஏப்ரல் 26, 2010 இல் எல் கேப்டன் திரையரங்கில் திரையிடப்பட்டது. மற்றும் 7 மே 2010 இல் ஐக்கிய அமெரிக்காவில் மார்வல் திரைப் பிரபஞ்சத்தின் முதலாம் கட்டத்தின் மூன்றாவது திரைப்படமாக வெளியானது. இந்த படம் பொதுவாக நடிகர் ராபர்ட் டவுனியின் நடிப்பு மற்றும் அதிரடி காட்சிகள், இசை மற்றும் திரை வண்ணம் ஆகியவற்றிற்கு நேர்மறையான விமர்சனங்களைப் பெற்றது, ஆனால் பல விமர்சகர்கள் இது முதல் படத்தை விட தாழ்ந்ததாகக் கருதி வில்லன்  
கதாபாத்திரத்தை விமர்சித்தனர். இப் படம் வசூல் ரீதியாக 623.9 மில்லியன் டாலர்களை வசூலித்தது. இது 2010 ஆம் ஆண்டில் அதிக வசூல் செய்த ஏழாவது படமாக அமைந்தது. இது சிறந்த திரை வண்ணத்திற்கான அகாதமி விருதுக்காக பரிந்துரைக்கப்பட்டது. இதன் தொடர்ச்சியாக அயன் மேன் 3 என்ற படம் 2013 ஆம் ஆண்டு வெளியானது.  

## நடிகர்கள்
- ராபர்ட் டவுனி ஜூனியர் - டோனி இஸ்டார்க் / அயன் மேன்
- கிவ்வினெத் பேல்ட்ரோ - பேப்பர் போட்சு
- டான் செடில் - ஜேம்ஸ் "ரோடி" ரோட்ஸ்
- ஸ்கார்லெட் ஜோஹான்சன் - பிளாக் விடோவ்
- சாம் ராக்வெல் - ஜஸ்டின் ஹேமர்
- மிக்கி ரூர்கி - இவான் வான்கோ / விப்லாஷ்
- சாமுவேல் எல். ஜாக்சன் - நிக் ப்யூரி
- ஜான் பெவ்ரோ - கப்பி கோகன்

## தொடர்ச்சியான தொடர்கள்

### *அயன் மேன் 1*

இந்த திரைப்படத்தை ஜான் பெவ்ரோ என்பவர் இயக்கத்தில் ராபர்ட் டவுனி ஜூனியர் என்பவர் அயன் மேன் என்ற கதாபாத்திரத்தில் நடிக்க இவருடன் இணைந்து ஜெப் பிரிட்ஜஸ், ஷான் டௌப், டெரன்ஸ் ஹோவர்ட் மற்றும் கிவ்வினெத் பேல்ட்ரோ போன்ற பலர் நடித்துள்ளார்கள். இப் படத்தை மார்வெல் ஸ்டுடியோஸ் என்ற நிறுவனம் தயாரிக்க பாரமவுண்ட் பிக்சர்ஸ் என்ற நிறுவனம் மூலம் 14 ஏப்ரல் 2008 ஆம் ஆண்டு உலகம் முழுவதும் வெளியானது.  

### *அயன் மேன் 3*

அயர்ன் மேன் 3 ஏப்ரல் 14, 2013 இல் வெளியானது. கேவின் பிகே என்பவர் தயாரிக்கும் இந்த திரைப்படத்தில் ராபர்ட் டவுனி ஜூனியர், கிவ்வினெத் பேல்ட்ரோ, டான் செடில், கய் பியர்ஸ், ரெபேக்கா ஹால், ஸ்டெபானி சோஸ்டாக், ஜேம்ஸ் பேட்ஜ் டேல், ஜான் பெவ்ரோ மற்றும் பென் கிங்ஸ்லி போன்ற பலர் நடித்துள்ளார்கள்.
# ஆழ்வார்திருநகரி ஆதிநாதன் கோயில்


**ஆழ்வார்திருநகரி (திருக்குருகூர்) ஆதிநாதன் திருக்கோயில்** 108 வைணவத் திருத்தலங்களில் ஒன்றாகும். இத்தலம் நம்மாழ்வார் அவதாரத் தலம் ஆகும். தூத்துக்குடி மாவட்டத்தின் ஆழ்வார் திருநகரியில் அமைந்துள்ளது. இத்தலம் பிரம்மனுக்கு குருவாகப் பெருமாள் வந்த திருத்தலம் என்பதால் குருகூர் எனப்படுகின்றது. ஆதியிலேயே தோன்றிய நாதன் என்பதால் பெருமாள் ஆதிநாதன் என திருப்பெயர் பெற்றார்.  

## புளிய மரத்தின் சிறப்பு
நாராயணன் ராமபிரானாக அவதரிக்கையில் இலக்குவனாக உடன் வந்தவன் ஆதிசேஷன். தனது இறுதிக் காலத்தில், காலாந்தகனைச் சந்திக்கும் வேளை நெருங்குகையில் எவரையும் அனுமதிக்க வேண்டாம் எனத் தன் தம்பியான இலக்குவனிடம் ராம பிரான் கூறியிருந்தான். அவ்வேளை அங்கு துர்வாச மாமுனியை அனுமதிக்க இலக்குவன் தயங்கவே, அவர் அவனைப் புளிய மரமாகப் பிறப்பெடுக்கும்படி சபித்து விட்டார். அவ்வாறு, ஆழ்வார் திருநகரி என்னும் இத்திருத்தலத்தில் இலக்குவன் புளிய மரமாகி விட, அவன் வேண்டுகோளுக்கு இணங்கி ராமபிரான் பின்னாளில் தாமே நம்மாழ்வாராக அவதரித்து அப்புளிய மரத்தில் காட்சி அளித்ததாகவும், இலக்குவன் திருப்புளியாழ்வாராக இங்கு காட்சியளித்தமையால், இத்தலம் சேஷ ஷேத்திரம் என விளங்குவதாகவும் கூறுவர்.
# எக்ஸ்-மென் 2



**எக்ஸ்-மென் 2** (X2: X-Men United) என்பது 2003 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இந்த திரைப்படம் 2000 ஆம் ஆண்டு வெளியான எக்ஸ்-மென் என்ற படத்தின் தொடர்சியாக வெளியானது. பிறையன் சிங்கர் என்பவர் இயக்கும் இந்த திரைப்படத்தை லாரன் ஷல்லர் டோனர் மற்றும் ரால்ப் விண்டேர் ஆகியோர் தயாரிக்க, மைக்கேல் டகெர்டி, டான் ஹாரிஸ்  
மற்றும் டேவிட் ஹேய்டர் ஆகியோர் திரைக்கதை எழுத, பேட்ரிக் ஸ்டீவர்ட், ஹியூ ஜேக்மன், இயன் மெக்கெல்லன், ஹாலே பெர்ரி, பாம்கே ஜான்சென், ஜேம்ஸ் மார்ஸ்டன், ரெபேக்கா ரோமெயின், பிரையன் காக்ஸ், ஆலன் கம்மிங், புரூஸ் டேவிசன், சான் ஆஷ்மோர், கெல்லி ஹு, ஆரோன் ஸ்டான்போர்ட் மற்றும் அண்ணா பகுய்ன் போன்ற பலர் நடித்துள்ளார்கள்.  

எக்ஸ்-மென் 2 படம் ஐக்கிய அமெரிக்காவில் மே 2, 2003 அன்று வெளியிடப்பட்டது, மேலும் அதன் கதைக்களம் மற்றும் அதிரடி காட்சிகளுக்கு நேர்மறையான விமர்சனங்களைப் பெற்றது. இந்த படம் உலகளவில் 407 மில்லியன் வசூலித்தது. இந்த திரைப்படத்தின் தொடர்சியாக எக்ஸ்-மென்: த லாஸ்ட் ஸ்டேண்ட் என்ற படம் 2006 ஆம் ஆண்டு வெளியானது.  

## தொடர்ச்சியான தொடர் திரைப்படங்கள்

### *எக்ஸ்-மென்: த லாஸ்ட் ஸ்டேண்ட்* (2006)
# சிப் குறியீடு



**சிப் குறியீடு ** (*ZIP codes*) என்பது 1963 முதல் ஐக்கிய அமெரிக்க அஞ்சல் சேவையால் பயன்படுத்தப்படும் அஞ்சல் குறியீடுகள் ஆகும். இச்சொற் சுருக்கம் *இசட்ஐபி*, **மண்டல மேம்பாட்டுத் திட்டம்**, என்பதன் ஆங்கில மூலத்தின் முதலெழுத்துக்களின் சுருக்கமாகும். ஆங்கிலத்தில் பெரிய எழுத்துருவில், (capital letters), எழுதப்படுகிறது. தவிரவும் ஆங்கிலத்தில் இதன் பொருள் (விரைவாகச் செல்) அஞ்சல் திறனுடன் விரைவாக எடுத்துச் செல்லப்படுவதைக் குறிப்பதாக அமைந்துள்ளது. அனுப்புநர்கள் அஞ்சல் முகவரியில் இந்தக் குறியீட்டினை இடுவதன் மூலம் விரைவாகச் செல்லும் என அறிவுறுத்தப்படுகிறது.  

இதன் வடிவமைப்பு ஐந்து தசமத் தானங்களை உடையதாக உள்ளது. 1980களில் அறிமுகப்படுத்தப்பட்ட விரிவான **ZIP+4** குறியீடு, இந்த ஐந்து தானங்களுக்கு அடுத்து இடைக்கோடிட்டு மேலும் குறிப்பிட்ட அமைவிடதைக் குறிக்குமாறு நான்கு தானங்களை உடையதாக இருந்தது. முன்னதாக *சிப் குறியீடு* தங்கள் சேவை சின்னமாக (ஒருவகை வணிகச் சின்னம்) ஐக்கிய அமெரிக்க அஞ்சல்துறையால் பதியப்பட்டிருந்தது; இந்த பதிவு தற்போது காலாவதியாகி விட்டது.  

## மேற்சான்றுகள்
# சேண்டப்பிரியர்


**சேண்டப்பிரியர்** (Sendapiriyar) என்பது கள்ளர் சாதியில் உள்ள ஒரு குழுவினரின் பட்டம் ஆகும். சேண்டப்பிரியர் மற்றும் சேண்டாப்பிரியர் என்பன வேறு வேறு பட்டங்கள் என சிலரும் ஒரே பட்டம் பேச்சு வழக்கில் மாறிவிட்டது என சிலரும் கூறிகின்றனர். மேலும் செயம்கொண்டபிரியர் (வெற்றி கொள்பவர் ) என்பதே திரிந்து சேண்டப்பிரியர் என்றானதாக சிலர் கூறுகின்றனர். சேண்டப்பிரியர் பட்டம் கொண்டவர்கள் தஞ்சாவூரின் வடுவூர், மன்னார்குடி, சேண்டப்பிரியங்காடு, அய்யம்பேட்டை ஆகிய பகுதிகளில் காணப்படுகின்றனர்.
# சிதம்பரம் திருச்சித்ரகூடம் கோவிந்தராஜன் கோயில்



**சிதம்பரம் திருச்சித்ரகூடம் கோவிந்தராஜன் கோயில்** என்பது 108 வைணவத் திருத்தலங்களில் ஒன்றாகும். இக்கோயில் சிதம்பரம் நடராசர் கோயிலின் உள்ளே அமைந்துள்ளது.  

## தல வரலாறு
ஒருமுறை கயிலாயத்தில் சிவனும் பார்வதியும் நடனம் புரிந்தனர். அதில் யார் சிறந்தவர் என பார்வதி ஒரு போட்டி வைத்து தெரிந்து கொள்ளலாம் என அனைத்து தேவர்களையும் அழைத்தாள். அனைவரும் சிவன் வென்றார் என்றனர். உடனே பார்வதி திருமாலை வேண்டினாள். மனம் இறங்கி திருமால் இப்போட்டியில் கலந்து கொண்டார். சிவன் ஊர்த்துவ தாண்டவம் ஆடினார். பார்வதி பெண் என்பதால் அவளால் ஆடமுடியாமல் வெட்கி நின்றாள். அதனால் திருமால் சிவனே இப்போட்டியில் வென்றார் என்றார். இதைக்கேட்ட கோபத்தில் பார்வதி காளியாகி ஓட அவளை தடுக்க சிவன் ஊர் எல்லையில் படுக்க, காளி சிவனின் மார்பில் மிதித்து கோபம் தணித்தாள். கோபம் தணிந்த பார்வதியும், சிவனும் திருமாலை சிவனின் சந்நிதிக்கு எதிரில் குடிகொள்ளுமாறு வேண்டிக்கொண்டனர்.  

## சன்னதிகள்
இக்கோவிலில் சீதை, இராமர், இலக்குமணன், ஆஞ்சநேயர், புண்டரீகவல்லி தாயார் ஆகியோருக்கு சந்நிதிகள் உள்ளன.  

## வழிபட்டோர்
சிவன், பார்வதி, நந்தி, வாசுகி, கைலாயத்தில் உள்ளவர்கள்  

## பிரம்மா
திருமாலின் நாபிக்கமலத்தில் பிரம்மா அமர்ந்தபடி இல்லாமல் நின்றபடி உள்ள அமைப்பு வித்தியாசமானது.
# எக்ஸ்-மென் 3



**எக்ஸ்-மென்: தி லாஸ்ட் ஸ்டாண்ட்** (X-Men: The Last Stand) என்பது 2006 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வல் மகிழ்கலைக் கொம்பனி, ராட்பேக்-டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

லாரன் ஷல்லர் டோனர், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்தை பிரெட் ரட்னர் என்பவர் இயக்க, ஹியூ ஜேக்மன், ஹாலே பெர்ரி, இயன் மெக்கெல்லன், பாம்கே ஜான்சென், அண்ணா பகுய்ன், கெல்சி கிராமர், ஜேம்ஸ் மார்ஸ்டன், ரெபேக்கா ரோமெயின், சான் ஆஷ்மோர், ஆரோன் ஸ்டான்போர்ட், வின்னி ஜோன்ஸ், டானியா ராமிரெஸ், மைக்கேல் மர்பி ஷோஹ்ரே அக்தாஷ்லூ, பேட்ரிக் ஸ்டீவர்ட் மற்றும் பென் போஸ்டர் போன்ற பலர் நடித்துள்ளார்கள்.  

எக்ஸ்-மென்: தி லாஸ்ட் ஸ்டாண்ட் படம் மே 26, 2006 அன்று வெளியானது. இது உலகளவில் சுமார் 459 மில்லியனை வசூலித்தது, இது 2006 ஆம் ஆண்டில் அதிக வசூல் செய்த ஏழாவது படமாகவும் மற்றும் எக்ஸ்-மென் திரைப்படத் தொடர்களில் அதிக வசூல் செய்த படமும் ஆகும். இந்த திரைப்படத்தின் தொடர்சியாக எக்ஸ்-மென்: ஃபர்ஸ்ட் கிளாஸ் என்ற படம் 2011 ஆம் ஆண்டு வெளியானது.  

## தொடர்ச்சியான தொடர் திரைப்படங்கள்
# ஆனந்து விகார் முனையத் தொடருந்து நிலையம்



**ஆனந்து விகார் தொடருந்து முனையம்** இந்தியத் தலைநகரான தில்லியின் கிழக்கு தில்லி மாவட்டத்திலுள்ள ஆனந்து விகார் என்ற இடத்தில் உள்ளது. இது இந்திய ரயில்வேயின் வடக்கு ரயில்வே கோட்டத்திற்கு உட்பட்டது.  

இது 2009-ஆம் ஆண்டில் டிசம்பர் பத்தொன்பதாம் நாளில் தொடங்கிவைக்கப்பட்டது.  

## மேலும் பார்க்க
- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சராய் ரோகில்லா தொடருந்து நிலையம்
- தில்லி சப்தர்ஜங் தொடருந்து நிலையம்
- தில்லி மெட்ரோ
# திருநீரகம் உலகளந்த பெருமாள் திருக்கோயில்



**திருநீரகம் உலகளந்த பெருமாள் திருக்கோயில்** 108 வைணவத் திருத்தலங்களில் ஒன்றாகும். இது காஞ்சிபுரம் மாவட்டத்தில் திருநீரகம் எனும் ஊரில் அமைந்துள்ளது. இது காஞ்சி உலகளந்த பெருமாள் கோயிலின் உள்ளே அமைந்துள்ள நான்கு திவ்ய தேசங்களிலும் ஒன்றாகும். பெருமாளின் மங்களாசாசனம் பெற்ற 108 திவ்ய தேசங்களில் இது 47 வது திவ்ய தேசம் ஆகும்.  

## தலச் சிறப்பு
இத்தலத்தில் உள்ள உலகளந்த பெருமாள் வலது கால் ஊன்றி இடது கால் தூக்கிய நிலையில் இருப்பது காண்பதற்கரிய சிறப்பாகும். இக்கோயிலின் எதிரில் உள்ள ஆஞ்சநேயர் சதுர்புஜத்துடன் கையில் சங்கு, சக்கரத்துடன் அருள்பாலிக்கிறார்.  

## தல வரலாறு

"நீரகத்தாய்" என்று பாடலில் முதற்சொல்லாகவே திருமங்கையாழ்வாரால் மங்களாசாசனம் செய்யப்பட்ட இந்த "திருநீரகம்' முற்காலத்திலே எங்கிருந்ததென இதுவரை யாருக்கும் தெரியவில்லை. உற்சவரே மூலவரின் இடத்திலிருந்து அருள்பாலிக்கிறார். பெருமாள் நீர்மைத் தன்மை கொண்டவன். நீரிடை மீனாக அவதாரம் செய்தவன். நீர் மேல் அமர்ந்து அதையே இருப்பிடமாக கொண்டவன். பிரளய காலத்தின் போது இந்த பூமி நீரால் சூழ, அதன் மீது ஆலிலை கண்ணனாக மிதப்பவன். எனவே பெருமாளை நீரகத்தான் என திருமங்கையாழ்வார் மங்களாசாசனம் செய்துள்ளார். ஆனால் இந்த தலம் எங்கிருந்தது என்று மட்டும் அவர் யாருக்கும் சொல்லவில்லை. திருமங்கையாழ்வார் மங்களாசாசனம் செய்ய இங்கு எழுந்தருளிய போது இந்த மூன்று தலங்களும் "திருஊரகத்துடன்' வந்து விட்டதா?. அல்லது வெவ்வேறு இடங்களில் இந்த திவ்ய தேசங்களை மங்களாசாசனம் செய்தாரா? அல்லது எந்த காலச்சூழ்நிலையில் இந்த மூன்று திவ்ய தேசங்கள் இங்கு வந்தது என்றும் கண்டுபிடிக்கப்படவில்லை.  

## மங்களாசாசனம்
திருமங்கையாழ்வாரால் ஒரு பாடலில் மட்டும் பாடல் பெற்றது.  

<poem>  
**நீரகத்தாய்** நெடுவரையினுச்சி மேலாய்  
நிலாத்திங்கள் துண்டத்தாய் நிறைந்த கச்சி  
ஊரகத்தாய் ஒண்துரை நீர் வெஃகாவுள்ளாய்  
உள்ளுவா ருள்ளத்தாய் உலகமேத்தும்  
காரகத்தாய் கார்வானத்துள்ளாய் கள்வா  
காமருபூங் காவிரியின் தென்பால் மன்னு  
பேரகத்தாய் பேராதென் நெஞ்சினுள்ளாய்  
பெருமானுன் திருவடியே பேணினேனே  
- திருநெடுந்தாண்டகம்  
</poem>
# தில்லைவிளாகம் வீரகோதண்டராமர் கோயில்


**தில்லைவிளாகம் வீரகோதண்டராமர் திருக்கோயில்** திருவாரூர் மாவட்டத்தில் அமைந்துள்ள பழைமையான வைணவத் திருக்கோயில்.  

## தலவரலாறு
பொ.ஊ. 1862-ஆம் ஆண்டு வேலுத்தேவர் எனும் பக்தர் கனவில் கண்டவாறு குளம் வெட்டியபோது புதைந்திருந்த பழைமையான திருக்கோயில் தெரியவந்தது. கார்த்திகை மாதம் 12 ஆம் தேதி பதினான்கு தெய்வத்திருவுருவங்கள் வெளிப்பட்ட திருத்தலம். 1905 ஆம் ஆண்டுகுப் பிறகு இக்கோயில் விரிவாக்கம் செய்யபட்டது.  

உ. வே. சாமிநாதைய்யர் இத்திருத்தலத்தையே ஆழ்வார்களால் மங்களாசாசனம் செய்யப்பட்ட திருச்சித்ரகூடம் திருத்தலமாகக் கருதினார் எனக்கூறப்படுகின்றது.  

## பஞ்சராமர் தலம்
பஞ்சராமர் தலங்களில் இதுவும் ஒன்றாகும்.
# எக்ஸ்-மென்: ஃபர்ஸ்ட் கிளாஸ்



**எக்ஸ்-மென்: ஃபர்ஸ்ட் கிளாஸ்** (X-Men: First Class) என்பது 2011 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான எக்ஸ்-மென் என்ற ஒரு கற்பனை பாத்திரக் குழுவை மையமாக வைத்து மார்வெல் மகிழ்கலை, டூன் என்டர்டெயின்மென்ட், இங்கெனியஸ் பிலிம் பார்ட்னர்ஸ், பேட் ஹாட் ஹாரி புரொடக்ஷன்ஸ் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இது எக்ஸ்-மென் திரைப்படத்தின் ஐந்தாவது படமாவும் எக்ஸ்-மென் ஆரிஜின்ஸ்: வோல்வரின் என்ற திரைப்படத்தின் தொடர்ச்சியாகவும் வெளியானது. லாரன் ஷல்லர் டோனர், சைமன் கின்பெர்க், அவி ஆராட் மற்றும் ரால்ப் விண்டேர் ஆகியோர் தயாரிக்கும் இந்த திரைப்படத்தை மத்தேயு வான் என்பவர் இயக்க, ஜேம்ஸ் மாக்கவோய், மைக்கல் பாஸ்பெந்தர், ஜனவரி ஜோன்ஸ், ஒலிவர் பிளாட், கெவின் பேகன் மற்றும் ரோஸ் பைரன் போன்ற பலர் நடித்துள்ளார்கள்.  

எக்ஸ்-மென்: ஃபர்ஸ்ட் கிளாஸ் படம் ஜீக்பீல்ட் தியேட்டரில் மே 25, 2011 அன்று திரையிடப்பட்டது, மற்றும் ஜூன் 3, 2011 அன்று ஐக்கிய அமெரிக்காவில் வெளியிடப்பட்டது. இந்த படம் வசூல் ரீதியாக மிகப்பெரிய வெற்றி அடைந்தது. இது திரைப்படத் தொடரில் அதிக வசூல் செய்த ஏழாவது படமாகவும் விமர்சகர்களிடமிருந்து நேர்மறையான விமர்சனங்களையும் பெற்றது. அதன் நடிப்பு, திரைக்கதை, இயக்கம், அதிரடி காட்சிகள் மற்றும் இசை ஆகியவற்றிக்கு பார்வையாளர்களிடம் நல்ல விமர்சனம் பெறப்பட்டது. இந்த திரைப்படத்தை தொடர்ந்து எக்ஸ்-மென்: இடேசு ஒஃப் பியூச்ச ஃபாசுற்று (2014), எக்ஸ்-மென்: அப்போகலிப்ஸ் (2016), எக்ஸ்-மென்: டார்க் பீனிக்ஸ் (2019) போன்ற திரைப்படங்கள் வெளியானது.  

## தொடர்ச்சியான தொடர் திரைப்படங்கள்
# வோல்வரின்-2



**வோல்வரின்** (The Wolverine) என்பது 2013 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் என்ற வரைகதை புத்தகத்தில் வெளியான வால்வரின் என்ற ஒரு கற்பனை கதாபாத்திரத்தை மையமாக வைத்து மார்வெல் மகிழ்கலை, டி.எஸ்.ஜி என்டர்டெயின்மென்ட் மற்றும் டோனர்ஸ் கொம்பனி போன்ற நிறுவனங்கள் மூலம் தயாரித்து 20ஆம் சென்சுரி பாக்ஸ் என்ற நிறுவனம் மூலம் விநியோகிக்கப்பட்டது.  

இந்த திரைப்படம் 2009 ஆம் ஆண்டு வெளியான வோல்வரின் என்ற திரைப்படத்தின் தொடர்சியாக வெளியானது. ஜேம்ஸ் மங்கோல்ட் என்பவர் இயக்கும் இந்த திரைப்படத்தில் ஹியூ ஜேக்மன், ஹிரோயுகி சனாடா, தாவோ ஒகமோட்டோ, ரிலா புகுஷிமா, பாம்கே ஜான்சென், வில் யூன் லீ மற்றும் ஸ்வெட்லானா கோட்செங்கோவா போன்ற பலர் நடித்துள்ளார்கள்.  

வால்வரின் என்ற படம் 24 ஜூலை 2013 அன்று வெளியாகி விமர்சகர்களிடமிருந்து பொதுவாக நேர்மறையான விமர்சனங்களைப் பெற்று உலகளவில் 414 மில்லியன் வசூலித்தது. இது படம் எக்ஸ்-மென் திரைப்படங்களில் அதிக வசூல் செய்த ஐந்தாவது படம் ஆகும். இந்த திரைப்படத்தை தொடர்ந்து லோகன் என்ற படம் 3 மார்ச் 2017 அன்று வெளியானது.  

## தொடர்ச்சியான தொடர் திரைப்படங்கள்

### *லோகன்* (2017)
# தில்லி சராய் ரோகில்லா தொடருந்து நிலையம்



**தில்லி சராய் ரோகில்லா** தொடருந்து நிலையம் தில்லியில் உள்ளது. இது தில்லி சந்திப்பில் இருந்து 4 கி.மீ தொலைவில் உள்ளது. இதை இந்திய ரயில்வேயின் வடக்கு ரயில்வே கோட்டத்தினர் இயக்குகின்றனர்.  

## மேலும் பார்க்க
- புது தில்லி தொடருந்து நிலையம்
- தில்லி சந்திப்பு தொடருந்து நிலையம்
- ஹசரத் நிசாமுதீன் தொடருந்து நிலையம்
- தில்லி சப்தர்ஜங் தொடருந்து நிலையம்
- ஆனந்து விகார் முனையத் தொடருந்து நிலையம்
- தில்லி மெட்ரோ
# லாகோர்தியா வானூர்தி நிலையம்



**லாகோர்தியா வானூர்தி நிலையம்** (*LaGuardia Airport*, ) ஐக்கிய அமெரிக்காவின் நியூயார்க் நகரத்தின் குயின்சு பரோவின் வடபகுதியில் அமைந்துள்ள வானூர்தி நிலையமாகும். குயின்சு பரோவின் கிழக்கு எல்ம்ஹர்ஸ்ட்டுப் பகுதியில் *பிளஷிங் விரிகுடா* மற்றும் *பௌவரி விரிகுடா* நீர்நிலைகளை அடுத்து அமைந்துள்ளது. *அசுடோரியா*, *ஜாக்சன் ஹைட்சு* ஆகிய குயின்சு சுற்றுப்புறங்களும் இதற்கு அண்மையில் உள்ளன.  

நியூயார் பெருநகரப் பகுதியில் அமைந்துள்ள ஜேஎஃப்கே பன்னாட்டு, லாகோர்தியா, மற்றும் நியூவர்க் லிபர்ட்டி பன்னாட்டு வானூர்தி நிலையங்கள் கூட்டாக ஐக்கிய அமெரிக்காவிலேயே மிகப்பெரும் வானூர்திநிலைய அமைப்பை ஏற்படுத்தியுள்ளன. இவை கூட்டாக பயணிகள் போக்குவரத்தில் உலகில் இரண்டாம் நிலையிலும் வானூர்தி இயக்கங்களில் முதலாவதாகவும் உள்ளன.  

2011இல் இந்த வானூர்திநிலையம் 24.1 மில்லியன் பயணிகளும் 2013இல் ஏறத்தாழ 26.7 மில்லியன் பயணிகளும் பயன்படுத்தியுள்ளனர்; இது ஆண்டுக்கு 6.6% வளர்ச்சியாகும்.  

இந்த நிலையம் டெல்டா ஏர்லைன்ஸ் நிறுவனத்திற்கு சேவை அச்சாக விளங்குகிறது. தவிர அமெரிக்கன் எயர்லைன்சிற்கும் அமெரிக்கன் ஈகிள் நிறுவனத்திற்கும் குவிய மையமாக உள்ளது.  

## மேற்சான்றுகள்
# திருக்காழிச்சீராம விண்ணகரம் தாடாளன் கோயில்



**திருக்காழிச்சீராம விண்ணகரம் தாடாளன் (திரிவிக்கிரம நாராயணர்) திருக்கோயில்** 108 வைணவத் திருத்தலங்களில் ஒன்று. இத்திருத்தலம் சீர்காழியில் அமைந்துள்ளது. உரோமச முனிவர் தவமிருந்து பெருமாளின் திரிவிக்கிரம அவதாரக் காட்சி கண்ட திருத்தலம்.  

## தலவரலாறு
மூலவர் திரிவிக்கிரமராக இடது காலைத் தலைக்கு மேல் தூக்கியபடியும் வலது கையை தானம்பெற்ற கோலத்திலும் இடக்கையை அடுத்த அடி எங்கே என ஒரு விரலைத் தூக்கியபடியும் அமைந்துள்ளார்.  

உற்சவர் தாடாளன் வைகுண்ட ஏகாதசியன்று மட்டுமே காட்சி தருகின்றார்.  

### சிறப்பு
திரிவிக்கிரம கோலத்தில் பெருமாள் ஒருபாதத்தை உயரத் தூக்கியபோது, பாதம் நோகுமே என்று அவரை பதக்கமாகத் தாயார் தாங்குவதாக மரபு. இத்திருத்தல தாயார் தரிசனம் காணும் பெண்கள் கணவரிடம் அன்பு காட்டுவர் என்பது தொன்நம்பிக்கை.  

### திருமங்கையாழ்வார் வேல் பெற்ற திருத்தலம்
திருமங்கையாழ்வாருக்கும் திருஞானசம்பந்தருக்கும் இடையேயான வாதப்போட்டியில் ஆழ்வார் வெற்றி பெற்றதால், திருமங்கையாழ்வாரைப் பாராட்டி தமது வேலை திருஞானசம்பந்தர் அளித்த திருத்தலம். திருவாழி - திருநகரி திருத்தலத்தில் இந்த வேலை வைத்தபடி திருமங்கையாழ்வார் காட்சி தருகிறார்.
# தி ட்விலைட் சாகா: நியூ மூன்



**தி ட்விலைட் சாகா: நியூ மூன்** இது 2009ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய நியூ மூன் என்ற நாவலை மையமாக வைத்து கிறிஸ் வைட்ஸ் என்பவர் இயக்கியுள்ளார். ரத்தக் காட்டேரியான எட்வர்ட் கலெனுக்கும் ராபர்ட் பாட்டின்சன் மனித இன பெண்ணான பெல்லா ஸ்வானுக்கும் கிறிஸ்டென் ஸ்டீவர்ட் இடையில் உருவாகும் ஒரு காதல் கதையை கருவகா வைத்து இந்த திரைப்படம் நகர்கின்றது.  

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லே கிரேனே, பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், டகோடா ஃபான்னிங், எலிசபெத் ரீசேர் உள்ளிட்ட பலர் நடித்துள்ளார்கள்.  

## நடிகர்கள்
- பெல்லா ஸ்வானாக - கிறிஸ்டென் ஸ்டீவர்ட் மனித இன பெண் எட்வர்டு கலெனின் காதலி.
- எட்வர்டு கலெனாக - ராபர்ட் பாட்டின்சன் 108 வயது ரத்தக்காட்டேரி. பெல்லா ஸ்வனின் காதலன்.
- ஜேக்கப் பிளாக் ஆக - டெய்லர் லாட்னர் ஓநாய் மனிதன். கிறிஸ்டென் ஸ்டீவர்ட் சிறுவயது நண்பன்.

### இரண்டாம் நிலை நடிகர்கள்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- டகோடா ஃபான்னிங்
- எலிசபெத் ரீசேர்

## வெளியீடு
இந்த திரைப்படம் நவம்பர் 16, 2009ஆம் ஆண்டு லாஸ் ஏஞ்சல்ஸ் நகரிலும் மற்றும் நவம்பர் 20ஆம் திகதி அமெரிக்காவிலும் வெளியானது.
# தி ட்விலைட் சாகா: எக்லிப்ஸ்



**தி ட்விலைட் சாகா: எக்லிப்ஸ்** இது 2010ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய எக்லிப்ஸ் என்ற நாவலை மையமாக வைத்து டேவிட் ஸ்லேட் என்பவர் இயக்கியுள்ளார்.  

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், எலிசபெத் ரீசேர், அனா கென்ட்ரிக், டகோடா ஃபான்னிங், மைக்கேல் ஷீன் உள்ளிட்ட பலர் நடித்துள்ளார்கள்.  

## நடிகர்கள்
- பெல்லா ஸ்வானாக - கிறிஸ்டென் ஸ்டீவர்ட் மனித இன பெண் எட்வர்டு கலெனின் காதலி.
- எட்வர்டு கலெனாக - ராபர்ட் பாட்டின்சன் 108 வயது ரத்தக்காட்டேரி. பெல்லா ஸ்வனின் காதலன்.
- ஜேக்கப் பிளாக் ஆக - டெய்லர் லாட்னர் ஓநாய் மனிதன். கிறிஸ்டென் ஸ்டீவர்ட் சிறுவயது நண்பன்.

### இரண்டாம் நிலை நடிகர்கள்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- டகோடா ஃபான்னிங்
- எலிசபெத் ரீசேர்
- சேவியர் சாமுவேல்

## வெளியீடு
இந்த திரைப்படம் ஜூன் 24, 2010 ஆண்டு லாஸ் ஏஞ்சல்ஸ் நகரிலும் மற்றும் ஜூன் 30ஆம் திகதி அமெரிக்காவிலும் வெளியானது.  

## விருதுகள்
இந்த திரைப்படத்தில் நடித்ததற்க தேசிய திரைப்பட விருதுகள், டீன் சாய்ஸ் விருதுகள், ஸ்க்ரீம் விருதுகள், கிராமி விருதுகள் போன்ற பல விருதுகளுக்கு பரிந்துரை செய்யப்பட்டு கிறிஸ்டென் ஸ்டீவர்ட், ராபர்ட் பாட்டின்சன், ஜேக்சன் ராத்போன் டெய்லர் லாட்னர் உள்ளிட்ட பலர் பல விருதுகளை வென்றார்கள்.
# தி ட்விலைட் சாகா: பிரேக்கிங் டவுன் - பார்ட் 1



**தி ட்விலைட் சாகா: பிரேக்கிங் டவுன் - பார்ட் 1** இது 2011ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். ஸ்டீபனி மேயர் எழுதிய பிரேக்கிங் டவுன் என்ற நாவலை மையமாக வைத்து பில் காண்டன் என்பவர் இயக்கியுள்ளார்.  

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், டகோடா ஃபான்னிங், எலிசபெத் ரீசேர், சாரா கிளார்க், ஜூலியா ஜோன்ஸ், பூ..பூ ஸ்டீவர்ட், மேகி கிரேஸ் உள்ளிட்ட பலர் நடித்துள்ளார்கள். இந்த திரைப்படம் அக்டோபர் 30, 2011 ஆம் ஆண்டு அமெரிக்காவில் வெளியானது.  

## நடிகர்கள்
- கிறிஸ்டென் ஸ்டீவர்ட்
- ராபர்ட் பாட்டின்சன்
- டெய்லர் லாட்னர்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- சாரா கிளார்க்
- ஜூலியா ஜோன்ஸ்
- பூ..பூ ஸ்டீவர்ட்
- மேகி கிரேஸ்
- எலிசபெத் ரீசேர்

## வெளியீடு
இந்த திரைப்படம் அக்டோபர் 30, 2011 ஆம் ஆண்டு அமெரிக்காவில் வெளியானது.  

## மேலும் பார்க்க
- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
# தி ட்விலைட் சாகா: பிரேக்கிங் டவுன் - பார்ட் 2



**தி ட்விலைட் சாகா: பிரேக்கிங் டவுன் - பார்ட் 2** இது 2012ஆம் ஆண்டு வெளியான ஐக்கிய அமெரிக்க காதல் கற்பனைத் திரைப்படம் ஆகும். இசுடீபனி மேயர் எழுதிய *பிரேக்கிங் டவுன்* என்ற புதினத்தை மையமாக வைத்து பில் காண்டன் என்பவர் இயக்கியுள்ளார். இது டுவிலைட் திரைப்படத்தின் கடசி பாகம் ஆகும்.  

இந்த திரைப்படத்தில் கிறிஸ்டென் ஸ்டீவர்ட், ராபர்ட் பாட்டின்சன், டெய்லர் லாட்னர், ஆஷ்லி கிரீன், பில்லி புர்கே, பீட்டர் பாசிநெல்லி, நிக்கி ரீட், கெல்லன் லட்ஸ், ஜேக்சன் ராத்போன், அனா கென்ட்ரிக், மைக்கேல் ஷீன், எலிசபெத் ரீசேர், சாரா கிளார்க், ஜூலியா ஜோன்ஸ், பூ..பூ ஸ்டீவர்ட், மேகி கிரேஸ், ராமி மலேக் உள்ளிட்ட பலர் நடித்துள்ளார்கள்.  

## நடிகர்கள்
- கிறிஸ்டென் ஸ்டீவர்ட்
- ராபர்ட் பாட்டின்சன்
- டெய்லர் லாட்னர்
- ஆஷ்லி கிரீன்
- பில்லி புர்கே
- பீட்டர் பாசிநெல்லி
- நிக்கி ரீட்
- கெல்லன் லட்ஸ்
- ஜேக்சன் ராத்போன்
- அனா கென்ட்ரிக்
- மைக்கேல் ஷீன்
- எலிசபெத் ரீசேர்
- சாரா கிளார்க்
- ஜூலியா ஜோன்ஸ்
- பூ..பூ ஸ்டீவர்ட்
- மேகி கிரேஸ்
- நோயல் ஃபிஷர்
- ஜோ ஆண்டர்சன்
- கேமரூன் பிரைட்
- ராமி மலேக்
- மியா மேஸ்ட்ரோ
- ஆண்ட்ரியா காப்ரியல்

## வெளியீடு
இந்த திரைப்படம் நவம்பர் 16, 2012ஆம் ஆண்டு அமெரிக்காவில் வெளியானது.  

## மேலும் பார்க்க
- ட்விலைட்
- தி ட்விலைட் சாகா: நியூ மூன்
- தி ட்விலைட் சாகா: எக்லிப்ஸ்
- தி ட்விலைட் சாகா: பிரேக்கிங் டவுன் - பார்ட் 1
# ஃபெண்டாஸ்டிக் ஃபோர்



**ஃபெண்டாஸ்டிக் ஃபோர் ** (Fantastic Four) என்பது 2005 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 'டிம் ஸ்டோரி' என்பவர் இயக்க, 20ஆம் சென்சுரி பாக்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  

இந்த திரைப்படத்தில் அயோன் க்ரூஃபுட், ஜெசிகா ஆல்பா, கிறிஸ் எவன்ஸ், மைக்கேல் சிக்லிஸ், ஜூலியன் மக்மஹோன் மற்றும் கெர்ரி வாசிங்டன் ஆகியோர் நடித்துள்ளார்கள். இது 1994 ஆம் ஆண்டு இதே பெயரில் வெளியான திரைப்படத்தின் தொடர்ச்சியாக ஜூலை 8, 2005 அன்று அமெரிக்காவில் வெளியானது.  

இப்படம் கலவையான விமர்சனங்களைப் பெற்றது, ஆனால் வணிக ரீதியான வெற்றியைப் பெற்றது. By the end of 2005, *Fantastic Four* had accumulated a gross income of about $330,579,700 from theaters around the world, about $154,696,080 of this coming in the United States. இதை தொடர்ந்து ஃபெண்டாஸ்டிக் ஃபோர் 2 (2007) மற்றும் ஃபெண்டாஸ்டிக் ஃபோர் (2015) போன்ற திரைப்படங்கள் வெளியானது.  

## தொடர்ச்சியான தொடர்கள்
### *ஃபெண்டாஸ்டிக் ஃபோர் 2* (2007)

### *ஃபெண்டாஸ்டிக் ஃபோர் 2* (2015)
# ஃபெண்டாஸ்டிக் ஃபோர் 2



**ஃபெண்டாஸ்டிக் ஃபோர் 2 ** (Fantastic Four: Rise of the Silver Surfer) இது 2007 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இந்த திரைப்படம் மார்வெல் காமிக்ஸ் நிறுவனத்தின் வரைகதைகளில் தோன்றும் பென்டாஸ்டிக் போர் என்ற குழுவை மையமாக கொண்டு 'டிம் ஸ்டோரி' என்பவர் இயக்க, 20ஆம் சென்சுரி பாக்ஸ் என்ற நிறுவனம் மூலம் உலகம் முழுவதும் விநியோகிக்கப்பட்டது.  

இந்த திரைப்படத்தில் அயோன் க்ரூஃபுட், ஜெசிகா ஆல்பா, கிறிஸ் எவன்ஸ், மைக்கேல் சிக்லிஸ், ஜூலியன் மக்மஹோன், கெர்ரி வாசிங்டன், ஆண்ட்ரே பிராகர், பியூ காரெட், டக் ஜோன்ஸ் மற்றும் லாரன்ஸ் பிஷ்பர்ன் ஆகியோர் நடித்துள்ளார்கள். இது 2005 ஆம் ஆண்டு வெளியான ஃபெண்டாஸ்டிக் ஃபோர் என்ற திரைப்படத்தின் தொடர்சியாக 17 ஜூன் 2007 ஆம் ஆண்டு வட அமெரிக்காவில் வெளியானது.  

## தொடர்ச்சியான தொடர்கள்
### *ஃபெண்டாஸ்டிக் ஃபோர்* (2005)

### *ஃபெண்டாஸ்டிக் ஃபோர் 2* (2015)